**ՆԱԽԱԳԾԱ-ՆԱԽԱՀԱՇՎԱՅԻՆ ՓԱՍՏԱԹՂԹԵՐԻ ՄՇԱԿՄԱՆ և ՀԵՂԻՆԱԿԱՅԻՆ ՀՍԿՈՂՈՒԹՅԱՆ ՆԱԽԱՈՐԱԿԱՎՈՐՄԱՆ ՀԱՅՏԵՐԻ ՆԵՐԿԱՅԱՑՄԱՆ ՀՐԱՎԵՐ**

**Ծածկագիր Նախագծ/հեղ.հսկող./նախաորակ-21/01**

|  |  |
| --- | --- |
| Պատվիրատու՝ | «Վեոլիա Ջուր» ՓԲԸ |
| Պատվիրատուի հասցե՝ | Ն. Ադոնցի 6/1 փող, 0014, Երևան, ՀՀԽ. Աբովյան 66, 0025, Երևան, ՀՀ |
| Գնման առարկա՝ | Պարտադիր Կապիտալ Աշխատանքների Ծրագրի նախագծա-նախահաշվային փաստաթղթերի և հեղինակային հսկողության ծառայությունների մատուցման նախաորակավորում |
| Հրավերի ամսաթիվ՝ | **23 նոյեմբերի 2021թ.** |
| Հայտի ներկայացման վերջնաժամկետ՝ | **07 դեկտեմբերի 2021թ., ժամը 11:00** |

**Բաժին 1: ԳՆՄԱՆ ԵՆԹԱԿԱ ԾԱՌԱՅՈՒԹՅԱՆ ԱՆՎԱՆՈՒՄԸ և ԲՆՈՒԹԱԳՐԵՐԸ**

«Վեոլիա Ջուր» ՓԲԸ-ն (այսուհետ Պատվիրատու) համաձայն ՀՀ Կառավարության հետ 2016թ. նոյեմբերի 21-ին կնքված Վարձակալության պայմանագրի՝ սկսած 2017թ-ից, յուրաքանչյուր տարի իրականացնում է Պատվիրատուի սպասարկման տարածքում գտնվող ՀՀ բնակավայրերի ջրամատակարարման և ջրահեռացման (այսուհետ ՋևՋ) համակարգերի բարելավմանն ուղղված «Պարտադիր Կապիտալ Աշխատանքների Ծրագիր» (այսուհետ ՊԿԱԾ)։

ՀՀ հանրային ծառայությունները կարգավորող հանձնաժողովի (այսուհետ ՀԾԿՀ) 30.11.2016թ. թիվ 378-Ն որոշմամբ սահմանաված «Խմելու ջրի մատակարարման և ջրահեռացման (կեղտաջրերի մաքրման) ծառայությունների մատուցման կանոններ»-ի պահանջների համաձայն Պատվիրատուն իրականացնում է նաև նոր բաժանորդներին տեխնիկական պայմանների (այսուհետ ՏՊ) տրամադրման գործընթաց:

Սույն հրավերով, Պատվիրատուն ցանկանում է կազմակերպել ՊԿԱԾ և ՏՊ գործառույթների շրջանակներում ՋևՋ համակարգերի նախագծա-նախահաշվային փաստաթղթերի մշակման և հետագայում դրանց շինարարության ընթացքում հեղինակային հսկողության իրականացման համար խորհրդատվական կազմակերպությունների (այսուհետ Խորհրդատու) նախաորակավորման մրցույթ:

Նախատեսվող խորհրդատվական ծառայությունները ենթադրում են ՋևՋ համակարգերի գլխամասային կառուցվածքների և ենթակառուցվածքների, մասնավորապես՝ կապտաժների, դրենաժային համակարգերի, գետային ջրընդունիչների, ջրի մաքրման կայանների (ՋՄԿ), խորքային հորերի, քլորակայանների (ներառյալ քլորացման սարքավորումների և անվտանգության համակարգերի), պոմպակայանների (ներառյալ տեխնոլոգիական և էլեկտրական սարքավորումների), արտաքին համակարգերի մայր ջրատարների, բնակավայրերի ջրապահանջի օրվա կարգավորման ջրամբարների (ՕԿՋ), բաշխիչ ցանցերի ջրագծերի, փականային և ճնշման կարագավորման հանգույցների դիտահորերի, ջրաչափական հանգույցների, կոյուղագծերի, կեղտաջրերի, հեղեղատար անհատական համակարգերի, ինչպես նաև Պատվիրատուի վարչական շենք-շինությունների նորոգման, կառուցման, վերակառուցման և դրանց հետ փոխկապակցված այլ աշխատանքների (էլեկտրամատակարարման, օդափոխության, ասֆալտապատման և այլն) նախագծա-նախահաշվային փաստաթղթերի մշակում և հեղինակային հսկողություն։

Նախաորակավորման մրցույթի արդյունքում Պատվիրատուն ակնկալում է ընտրել փորձառու Խորհրդատուներ, որոնց հետ կկնքվեն ՊԿԱԾ և ՏՊ տրամադրման խորհրդատվական ծառայությունների մատուցման համապատասխան պայմանագրեր:

**Բաժին 2: ԽՈՐՀՐԴԱՏՈՒԻ ՀԻՄՆԱԿԱՆ ԳՈՐԾԱՌՈՒՅԹՆԵՐԸ**

**2.1 ՊԿԱԾ շրջանակներում**

* Պատվիրատուի կողմից ներկայացված նախնական տեխնիկական առաջադրանքի (այսուհետ ՏԱ) համաձայն նախագծման ենթակա համակարգի ընդհանուր վիճակի գնահատում, առկա թերությունների և խնդիրների վերլուծություն, օպտիմալ և այլընտրանքային լուծումների առաջարկում, որը հիմք կհանդիսանա Պատվիրատուի կողմից ՏԱ-ի հստակեցման համար,
* Պատվիրատուի կողմից հստակեցված ՏԱ-ի համաձայն աշխատանքային մանրամասն նախագծա-նախահաշվային փաստաթղթերի կազմում, անհրաժեշտության դեպքում, ընտրված նախագծային լուծումների տեխնիկատնեսական հիմնավորումներ, ինչպես նաև հիդրոերկրաբանական, երկրաբանական, տեխնիկական և այլ մասնագիտական եզրակացությունների տրամադրում,
* Աշխատանքային նախագծերը պետք է ներկայացվեն հետևյալ կազմով՝
* Գիրք – 1 Գծագրական մաս և ընդհանուր բացատրագիր,
* Գիրք – 2 Աշխատանքային ծավալներ,
* Գիրք – 3 Աշխատանքների կազմակերպման տեխնիկական մասնագրեր,
* Գիրք – 4 Նախահաշիվներ,
* Աշխատանքային նախագծերի գծագրական մասի ներկայացման ձևը, քանակը, մասշտաբը և նյութերի ու սարքավորումների մասին անհրաժեշտ մանրամասն տեղեկությունները պետք է համապատասխանեն Հայաստանի Հանրապետությունում գործող շինարարական նորմերին, կանոններին, պետական ստանդարտներին և ներկայացված լինեն AutoCAD համակարգչային գծագրական ծրագրով:
* Աշխատանքային ծավալները պետք է ուղեկցվեն լրացուցիչ անհրաժեշտ տեղեկություններով և ծանոթություններով, որոնք կօգնեն մրցույթին մասնակցող շինարարական կազմակերպություններին իրատեսական պատկերացում ունենալ և ճիշտ գնահատել իրականացվելիք աշխատանքների ծավալներն ու արժեքները:
* Տեխնիկական մասնագրերը պետք է ներառեն աշխատանքների կազմակերպման ընդհանուր դրույթներ, ուղեցույցեր, սարքերի և սարքավորումների որակական ցուցանիշներին ներկայացվող տեխնիկական պահանջներ ու ստանդարտներ, որոնք կհանդիսանան շինարարության Կապալառուի պայմանագրի անբաժանելի մասը,
* Նախահաշիվները պետք է կազմվեն ՀՀ քաղաքաշինության նախարարության կողմից իրավական ակտերով սահմանված պահանջներին համապատասխան: Նախահաշիվները պետք է կրեն գաղտնիություն և տրամադրվեն միայն Պատվիրատուին: Խորհրդատուի կողմից նախահաշիվների տրամադրումը այլ կազմակերպությունների կարող է հիմք հանդիսանալ Պատվիրատուի կողմից Խորհրդատվական ծառայությունների մատուցման պայմանագրի լուծարման համար:
* Շինարարական աշխատանքների ընթացքում Խորհրդատուն պետք է իրականացնի հեղինակային հսկողություն՝ ՀՀ օրենսդրությամբ սահմանված պահանջներին համապատասխան:
* Աշխատանքային նախագծերի մշակման փուլում Խորհրդատուն պետք է օժանդակի Պատվիրատուին՝ համաձայնեցումների ձեռքբերում տեղական ինքնակառավարման մարմիններից և այլ պետական իրավասու գերատեսչություններից,
* Պատվիրատուի և այլ կազմակերպությունների կողմից շահագործվող կոմունիկացիաների (գազատարներ, էլեկտրական և հեռահաղորդակցման մալուխներ, ջրատարներ) հատումների վերաբերյալ գրավոր համաձայնեցումների, թույլտվությունների ձեռք բերում,
* Խորհրդատուի կողմից նախագծում տեղ գտած անճշտությունների և սխալների դեպքերում, իր միջոցների հաշվին ուղղումների, լրամշակումների և լրացուցիչ տեխնիկական փորձաքննության իրականացում։

**2.2 ՏՊ ՏՐԱՄԱԴՐՄԱՆ ՇՐՋԱՆԱԿՆԵՐՈՒՄ**

* Պատվիրատուի կողմից նոր բաժանորդներին տրամադրված ՏՊ-երի համաձայն աշխատանքային ոչ մանրամասն նախագծերի մշակում,
* Աշխատանքային նախագծերի գծագրական մասը հիմնականում ներկայացվում է Google Earth Pro համակարգչային տեղեկատվական ծրագրով, անհրաժեշտության դեպքում նաև ոչ մասշտաբային՝ տեղադիրքային սխեմատիկ հատակագծերով,
* Աշխատանքային նախագծի բացատրական մասը, ծավալները և խոշորացված նախահաշիվները ներկայացվում են գծագրական մասի հետ համատեղ,
* Խոշորացված նախահաշիվները պետք է կազմվեն համաձայն Պատվիրատուի կողմից ներկայացված և ընդունված միավոր գների,
* Շինարարական աշխատանքների ընթացքում Խորհրդատուն պետք է իրականացնի հեղինակային հսկողություն՝ ՀՀ օրենսդրությամբ սահմանված պահանջներին համապատասխան:
* Անհրաժեշտության դեպքում ցուցաբերի օժանդակություն Պատվիրատուին տեղական ինքնակառավարման մարմիններից համաձայնեցումների ձեռքբերման գործում, ինչպես նաև և այլ կազմակերպությունների կողմից շահագործվող կոմունիկացիաների (գազատարներ, էլեկտրական և հեռահաղորդակցման մալուխներ) հատումների վերաբերյալ գրավոր համաձայնեցումների, թույլտվությունների ձեռք բերում:

**Բաժին 3: ՆԱԽԱՈՐԱԿԱՎՈՐՄԱՆ ԸՆԹԱՑԱԿԱՐԳԻՆ ՄԱՍՆԱԿՑԵԼՈՒ ՊԱՅՄԱՆՆԵՐ**

Նախաորակավորման ընթացակարգն անցկացվում է հետևյալ կարգով՝

1. Հայտատուի կողմից ներկայացված նախաորակավորման հայտի և դրան կից փաստաթղթերի հիման վրա որոշվում են Հայտատուի **որակավորման չափանիշների** համապատասխանությունը սույն հրավերի պահանջներին;
2. Հայտատուի կողմից ներկայացված նախաորակավորման հայտի և դրան կից փաստաթղթերի հիման վրա որոշվում են Հայտատուի մասնակցության **իրավունքի** համապատասխանությունը սույն հրավերի պահանջներին;
3. Նախաորակավորման հայտերը մասնակիցների կողմից ներկայացվում են առանց գնային պայմանների: Նախաորակավորման հայտերը պարունակում են, բացառապես, սույն հրավերով պահանջվող որակավորման չափանիշների հավաստմանը վերաբերող փաստաթղթերը, մասնակցության իրավունքի հավաստմանը վերաբերվող փաստաթղթերը, որոնք պետք է ուսումնասիրվեն և ընտրվեն գնահատող **Հանձնաժողովի** կողմից:

Նախաորակավորման ընթացակարգին մասնակցելու ցանկություն ունեցող Հայտատուն պետք է բավարարի ստորև բերված հիմնական որակավորման չափանիշներին՝

1. ՀՀ քաղաքաշինության կոմիտեի կողմից տրված համապատասխան անհրաժեշտ լիցենզիաներ քաղաքաշինական փաստաթղթերի մշակման և փորձաքննության, այդ թվում 1) «Ջրամատակարարման և ջրահեռացման ներքին և արտաքին ցանցեր» և 2) «Հիդրոտեխնիկական կառույցներ և համակարգեր» բնագավառում;
2. Առնվազն 3 տարվա փորձ նախագծա-նախահաշվային և փորձաքննության ծառայությունների կատարման ոլորտում;
3. Որակավորված և փորձառու անձնակազմ;
4. Աշխատանքների կատարման համար անհրաժեշտ հիմնական սարքավորումներ;

Սույն նախաորակավորման ընթացակարգին մասնակցելու իրավունք չունեն այն Հայտատուները, որոնք՝

1. ունեն այլ Պատվիրատուների կողմից կասեցված պայմանագրեր վերջին երեք տարիների ընթացքում;
2. ունեն մրցութային և պայմանագրային գործընթացների հետ կապված դատական գործառույթներ “VEOLIA EAU – COMPAGNIE GENERALE DES EAUX” (Ֆրանսիա) և դրա մասնաճյուղերի հետ;
3. ներգրավված չեն միջազգային դոնոր կազմակերպությունների և ՀՀ ֆինանսների նախարարության սև ցուցակներում;
4. դատական կարգով ճանաչվել են սնանկ;
5. ունեն ժամկետանց պարտքեր Հայաստանի Հանրապետության հարկային և պարտադիր սոցիալական ապահովության վճարների գծով;
6. ունեն շահերի բախում՝
* Շահերի բախում է համարվում, եթե Հայտատուները կամ նրանց որևէ մասնաճյուղը մասնակցել են սույն ծրագրին՝ որպես խորհրդատու՝ հրավերի կազմման կամ տեխնիկական բնութագրերի և չափորոշիչների պատրաստման գործընթացներին;
* Շահերի բախում է համարվում, եթե Հայտատուն մեկ կամ մի քանի մասնակիցների հետ զուգակցված է կամ զուգակցված է եղել անցյալում՝ ուղղակի կամ անուղղակի կերպով խորհրդատու կամ այլ անձի հետ, որը մշակել է հրավերով սահմանված չափորոշիչները կամ կազմել է տեխնիկական մասնագրերը և պահանջները;
* Շահերի բախում է համարվում, եթե Հայտատուներն ունեն սերտ բիզնես կամ ընտանեկան հարաբերություններ Պատվիրատուի մասնագիտական անձնակազմի հետ, որոնք ուղղակի կամ անուղղակի ներգրավված են սույն նախաորակորման փաստաթղթերի, պատրաստման և հայտերի գնահատման մեջ կամ հետագայում կներգրավվեն աշխատանքների վերահսկման ծառայությունների մատուցման գործառույթների իրականացմանը, բացառությամբ այն դեպքերի, երբ այդ հարաբերություններից բխող հակամարտությունը Պատվիրատուի համար ընդունելի ձևով կարգավորվել է նախնական որակավորման, մրցույթների և պայմանագրերի իրականացման ընթացքում:

**Բաժին 4: ՀԱՅՏԱՏՈՒՆԵՐԻ ԿՈՂՄԻՑ ՆԵՐԿԱՅԱՑՎԵԼԻՔ ՓԱՍՏԱԹՂԹԵՐ**

1. Դիմում սույն նախաորակավորման մրցույթին մասնակցելու շահագրգռվածության և դրա պահանջներին բավարարելու վերաբերյալ;
2. Պետական ռեգիստրի վկայական, կանոնադրություն, բաժնետերերի մասին տեղեկատվություն;
3. Վերջին երեք տարիների հաշվապահական հաշվեկշիռները՝ վավերացված հարկային մարմինների կողմից;
4. Վերջին 3 տարիների համար աուդիտի հաշվետվություններ (առկայության դեպքում);
5. Վերջին 3 տարիներում մատուցված ընդհանուր ծառայությունների ծավալները, որոնց աշխատանքների արժեքը լինի ոչ պակաս, քան 30 մլն. ՀՀ դրամը, իսկ վերջին մեկ տարվա ընթացքում կատարված աշխատանքների արժեքը լինի ոչ պակաս, քան 10 մլն․ՀՀ դրամը՝ կից պետք է ներկայացվեն համապատասխան ծառայությունների մատուցման պայմանագրերը հարակից փաստաթղթերով;
6. Համապատասխան միջոցների և սարք-սարքավորումների առկայություն՝ դրանց առկայությունը հավաստող փաստաթղթերով և տեղեկատվությամբ;
7. Հիմնական աշխատակազմի կենսագրական թերթիկները՝

|  |  |
| --- | --- |
| Մասնագիտություն | Փորձառություն (տարի) |
| Ծրագրի ղեկավար | 10 |
| Գլխավոր Ինժեներ | 10 |
| Ինժեներ | 5 |
| Նախահաշվի կազմման և ծավալային արժեքների որոշման մասնագետ | 5 |

1. Համապատասխան գործունեության արտոնագիր/թույլտվություն՝ տրված ՀՀ իրավասու գերատեսչության կողմից:

**Բաժին 5: ՆԱԽԱՈՐԱԿԱՎՈՐՄԱՆ ՀԱՅՏԵՐԻ ԲԱՑՄԱՆ ՁԵՎԸ, ՕՐԸ և ԺԱՄԸ**

Նախաորակավորման հայտերի բացման օրը, վայրը և ժամը սահմանված են նախաորակավորման Հրավերում: Նախաորակավորման հայտերը բացվում են «Վեոլիա Ջուր» ՓԲԸ գլխամասային գրասենյակում **Ն. Ադոնցի 6/1 փող, 0014, Երևան, ՀՀ, 2021 թվականի դեկտեմբերի 7-ին, ժամը 11:00-ին:** Մասնակիցները նախաորակավորման հայտերի բացման նիստին մասնակցելու համար պետք է ներկայանան անձը հաստատող փաստաթղթով և լիազորությունները հավաստող փաստաթղթով: Միանձնյա գործադիր մարմնի (տնօրեն, գլխավոր տնօրեն և այլն) անձամբ մասնակցության դեպքում ներկայացվում է անձնագիր և պետական ռեգիստրի վկայականի համապատասխան ներդիրը, որով հավաստվում է տվյալ անձի միանձնյա գործադիր մարմին նշանակված լինելու հանգամանքը, իսկ լիազորված անձի դեպքում ներկայացվում է իրավաբանական անձի կողմից պատշաճ կերպով տրված լիազորագիր:

Նախաորակավորման հայտերի բացման նիստում, որը տեղի է ունենում հրավերում հրապարակված նախաորակավորման հայտերի ներկայացման վերջնաժամկետին՝ ըստ գրանցման հերթականության Հանձնաժողովի կողմից բացվում են մասնակիցների կողմից ներկայացված ծրարները և հրապարակվում են ներկայացված փաստաթղթերը, որից հետո հայտարարվում է ընդմիջում հանձնաժողովի կողմից որոշված ժամանակահատվածով:

**Բաժին 6: ՆԱԽԱՈՐԱԿԱՎՈՐՄԱՆ ՀԱՅՏԵՐԻ ՆԵՐԿԱՅԱՑՄԱՆ ՊԱՅՄԱՆՆԵՐԸ**

1. Հայտատուները նախաորակավորման հայտը ներկայացնում են սույն հրավերի 8-րդ բաժնում սահմանված կարգով և ժամկետներում: Նախաորակավորման հայտերը կարող են ներկայացվել նաև հայտերի բացման նիստի օրը՝ մինչև Հանձնաժողովի նախագահի կողմից հայտերի բացման նիստը բացված հայտարարվելը՝ ժամը 11.00-ն:
2. Նախաորակավորման հայտերը ներկայացվում են հայերեն լեզվով:
3. Նախաորակավորման հայտերը ներկայացվում են փաստաթղթային և էլեկտրոնային ձևով: Փաuտաթղթային ձևով հայտը ներկայացվելու դեպքում Հայտատուի առաջարկները, դրանց վերաբերող փաuտաթղթերը դրվում են ծրարի մեջ, որը uոuնձվում և կնքվում է Հայտատուի կողմից:
4. Ծրարում ներառված փաuտաթղթերը կազմվում են բնoրինակից և երկու պատճեից:
5. Փաuտաթղթերի փաթեթների վրա համապատաuխանաբար գրվում են "բնoրինակ" և "պատճեն" բառերը:
6. Ծրարը և Հրավերով նախատեuված` Հայտատուի կազմած փաuտաթղթերը uտորագրում է դրանք ներկայացնող մասնակցի ղեկավարը կամ վերջինիu կողմից լիազորված անձը (այuուհետ նաև` Լիազորված անձ):
7. Եթե հայտը ներկայացնում է Լիազորված անձը, ապա հայտով ներկայացվում է վերջինիu լիազորությունը հավաստող փաստաթուղը (լիազորագիրը):
8. Ծրարի վրա հայերեն լեզվով (անհրաժեշտության դեպքում նաև անգլերեն) նշվում են`
* պատվիրատուի անվանումը և հայտի ներկայացման վայրը (հաuցեն),
* մրցույթի ծածկագիրը,
* "չբացել մինչև հայտերի բացման նիuտը" բառերը,
* մաuնակցի անվանումը (անունը), գտնվելու վայրը և հեռախոuահամարը, հասցեն և էլեկտրոնային փոստի հասցեն (եթե մասնակիցն ունի էլեկտրոնային փոստի հասցե):
1. Նախաորակավորման հայտերը քարտուղարի կողմից գրանցվում են գրանցամատյանում` ըuտ uտացման հերթականության` ծրարի վրա նշելով գրանցման համարը, oրը և ժամը: Մաuնակցի պահանջով այդ մաuին վերջինիս տրվում է տեղեկանք:
2. Նախաորակավորման հայտերը վավերական են մինչև պայմանագրի կնքումը:

**Բաժին 7: ՆԱԽԱՈՐԱԿԱՎՈՐՄԱՆ ՀԱՅՏԸ ՄԵՐԺԵԼՈՒ ՀԻՄՔԵՐԸ**

Հայտատուի ներկայացրած նախաորակավորման հայտը մերժվում է, եթե այն օբյեկտիվ որևէ չափանիշով չի համապատասխանում Հրավերի պահանջներին, Հայտատուի կողմից չեն ներկայացվել սույն հրավերով սահմանված անհրաժեշտ փաստաթղթերն ու տեղեկությունները կամ մասնակցի ներկայացրած հայտն այլ կերպով չի համապատասխանում սույն հրավերի պահանջներին:

**Բաժին 8: ՆԱԽԱՈՐԱԿԱՎՈՐՄԱՆ ԸՆԹԱՑԱԿԱՐԳԻՆ ՄԱՍՆԱԿՑԱԾ ՀԱՅՏԱՏՈՒՆԵՐԻ ՈՐԱԿԱՎՈՐՄԱՆ ԳՆԱՀԱՏՄԱՆ ՉԱՓԱՆԻՇՆԵՐ և ԿԱՐԳԸ**

1. Նախաորակավորման ընթացակարգում որոշումներն ընդունվում են Հանձնաժողովի անդամների առնվազն 3/4 ձայների պարզ մեծամասնությամբ:
2. Ծրարների բացման և դրանցում առկա փաստաթղթերի հրապարակումից հետո հանձնաժողովը հայտարարում է ընդմիջում՝ ներկայացված փաստաթղթերն ուսումնասիրելու նպատակով: Ընդմիջման ժամկետը՝ ներկայացված փաստաթղթերի ուսումնասիրման գործընթացի ժամանակատարությունից կախված հանձնաժողովի կողմից կարող է սահմանվել մինչև 10 աշխատանքային օր:
3. Ընդմիջումը հայտարարվելուց հետո հանձնաժողովի անդամներն ուսումնասիրում են ներկայացված փաստաթղթերը, որոշում են մասնակիցների որակավորման չափանիշների և մասնակության իրավունքի համապատասխանությունը սույն հրավերով սահմանված չափանիշներին: Եթե որևէ մասնակցի ներկայացրած նախաորակավորման հայտը չի համապատասխանում սույն հրավերի ոչ գնային չափանիշներին, ապա Հանձնաժողովի արձանագրության մեջ նշվում են չբավարարելու համար հիմք հանդիսացած փաստերը:

|  |  |  |
| --- | --- | --- |
| **հ/հ** | **Հայտատուների որակավորման չափանիշները** | **Առավելագույն միավորներ** |
| 1 | Ընկերության ընդհանուր փորձը, գործունեության հիմնական տեսակը և փորձը ըստ տարիների և ըստ տեսակների, ՀՀ-ում | 20 |
| 2 | Վերջին 3 տարիներում կատարված համանման աշխատանքների թիվը և ծավալները՝ ՀՀ-ում ըստ ծրագրերի, տեսակների և տարիների | 40 |
| 3 | Ընկերության տեխնիկական կարողությունները՝ գրասենյակային, լաբորատոր և մոնիտորինգի արդիական սարքավորումներ և այլն միջոցներ | 15 |
| 4 | Ընկերության կառավարչական կարողությունները, կառուցվածք, աշխատակազմ, աշխատակիցների թիվ, որակավորում և աշխատանքային փորձ ըստ տարիների | 25 |

Վերը նշված աշխատանքների համար որակավորված կազմակերպությունների կարճ ցուցակում կներառվեն խորհրդատվական առավելագույն բարձր միավորներ հավաքած 3 ընկերություն:

**Բաժին 9: ԱՅԼ ԴՐՈՒՅԹՆԵՐ**

1. Սույն ընթացակարգում հաղթող ճանաչված մասնակցին սահմանված կարգով կառաջարկվի կնքել Նախագծա-նախահաշվային և հեղինակային հսկողության ծառայությունների ձեռքբերման գնման պայմանագիր (այսուհետև` Պայմանագիր);
2. Գնման գործընթացին հետագա մասնակցության իրավունք են ստանում նախաորակավորված մասնակիցների ցուցակում ընդգրկված մասնակիցները;
3. Պատվիրատուն պետք է երեք օրացուցային օրվա ընթացքում պատասխանի մասնակցի նախաորակավորման վերաբերյալ պարզաբանումներ տալու հարցմանը, եթե այն ստացվել է ոչ ուշ, քան նախաորակավորման հայտերի ներկայացման վերջնաժամկետից հինգ օրացուցային օր առաջ։ Որևէ մասնակցի տեղեկություն տրամադրելու դեպքում, Պատվիրատուն պետք է ապահովի այդ տեղեկության մատչելիությունը բոլոր հնարավոր մասնակիցների համար
4. Հավակնորդ Հայտատուները կարող են լրացուցիչ տեղեկություններ ստանալ, պարզաբանում ուղարկել և նախաորակավորման հայտը էլեկտրոնային և տպագիր տարբերակով ներկայացնել Պատվիրատուի ներքոհիշյալ հասցեով՝

**«Վեոլիա Ջուր» ՓԲԸ**

**Ն. Ադոնցի 6/1 փող, 0014, Երևան, ՀՀ**

**Գնումների վարչություն, 9-րդ հարկ**

**ՄՀ քարտուղար, գնումների մասնագետ Աննա Տրդատյանին**

**Հեռ: (+374) 91 28 23 32**

**Էլ-փոստ`** **anna.trdatyan@veolia.com**